פרשת בראשית התש״פ

הרב ארי דוד קאהן adk1010@gmail.com

1. **בראשית פרק א**

(ג) וַיֹּ֥אמֶר אֱלֹהִ֖ים **יְהִ֣י** א֑וֹר **וַֽיְהִי־אֽוֹר**: (ד) וַיַּ֧רְא אֱלֹהִ֛ים אֶת־הָא֖וֹר כִּי־ט֑וֹב וַיַּבְדֵּ֣ל אֱלֹהִ֔ים בֵּ֥ין הָא֖וֹר וּבֵ֥ין הַחֹֽשֶׁךְ: (ה) וַיִּקְרָ֨א אֱלֹהִ֤ים׀ לָאוֹר֙ י֔וֹם וְלַחֹ֖שֶׁךְ קָ֣רָא לָ֑יְלָה **וַֽיְהִי־עֶ֥רֶב** וַֽיְהִי־בֹ֖קֶר י֥וֹם אֶחָֽד: פ

 (יד) וַיֹּ֣אמֶר אֱלֹהִ֗ים **יְהִ֤י** מְאֹרֹת֙ בִּרְקִ֣יעַ הַשָּׁמַ֔יִם לְהַבְדִּ֕יל בֵּ֥ין הַיּ֖וֹם וּבֵ֣ין הַלָּ֑יְלָה **וְהָי֤וּ** לְאֹתֹת֙ וּלְמ֣וֹעֲדִ֔ים וּלְיָמִ֖ים וְשָׁנִֽים: (טו) **וְהָי֤וּ** לִמְאוֹרֹת֙ בִּרְקִ֣יעַ הַשָּׁמַ֔יִם לְהָאִ֖יר עַל־הָאָ֑רֶץ **וַֽיְהִי־כֵֽן**: (טז) **וַיַּ֣עַשׂ** אֱלֹהִ֔ים אֶת־שְׁנֵ֥י הַמְּאֹרֹ֖ת הַגְּדֹלִ֑ים אֶת־הַמָּא֤וֹר הַגָּדֹל֙ לְמֶמְשֶׁ֣לֶת הַיּ֔וֹם וְאֶת־הַמָּא֤וֹר הַקָּטֹן֙ לְמֶמְשֶׁ֣לֶת הַלַּ֔יְלָה וְאֵ֖ת הַכּוֹכָבִֽים: (יז) **וַיִּתֵּ֥ן** אֹתָ֛ם אֱלֹהִ֖ים בִּרְקִ֣יעַ הַשָּׁמָ֑יִם לְהָאִ֖יר עַל־הָאָֽרֶץ: (יח) וְלִמְשֹׁל֙ בַּיּ֣וֹם וּבַלַּ֔יְלָה וּֽלֲהַבְדִּ֔יל בֵּ֥ין הָא֖וֹר וּבֵ֣ין הַחֹ֑שֶׁךְ וַיַּ֥רְא אֱלֹהִ֖ים כִּי־טֽוֹב: …(כא) **וַיִּבְרָ֣א** אֱלֹהִ֔ים אֶת־הַתַּנִּינִ֖ם הַגְּדֹלִ֑ים וְאֵ֣ת כָּל־נֶ֣פֶשׁ הַֽחַיָּ֣ה׀ הָֽרֹמֶ֡שֶׂת אֲשֶׁר֩ שָׁרְצ֨וּ הַמַּ֜יִם לְמִֽינֵהֶ֗ם וְאֵ֨ת כָּל־ע֤וֹף כָּנָף֙ לְמִינֵ֔הוּ וַיַּ֥רְא אֱלֹהִ֖ים כִּי־טֽוֹב: (כב) **וַיְבָ֧רֶךְ** אֹתָ֛ם אֱלֹהִ֖ים לֵאמֹ֑ר פְּר֣וּ וּרְב֗וּ וּמִלְא֤וּ אֶת־הַמַּ֙יִם֙ בַּיַּמִּ֔ים וְהָע֖וֹף יִ֥רֶב בָּאָֽרֶץ:…(כו) וַיֹּ֣אמֶר אֱלֹהִ֔ים **נַֽעֲשֶׂ֥ה אָדָ֛ם בְּצַלְמֵ֖נוּ כִּדְמוּתֵ֑נוּ** וְיִרְדּוּ֩ בִדְגַ֨ת הַיָּ֜ם וּבְע֣וֹף הַשָּׁמַ֗יִם וּבַבְּהֵמָה֙ וּבְכָל־הָאָ֔רֶץ וּבְכָל־הָרֶ֖מֶשׂ הָֽרֹמֵ֥שׂ עַל־הָאָֽרֶץ: (כז) **וַיִּבְרָ֨א** אֱלֹהִ֤ים׀ אֶת־הָֽאָדָם֙ **בְּצַלְמ֔וֹ** **בְּצֶ֥לֶם אֱלֹהִ֖ים** **בָּרָ֣א** אֹת֑וֹ זָכָ֥ר וּנְקֵבָ֖ה **בָּרָ֥א** אֹתָֽם: (כח) **וַיְבָ֣רֶךְ** אֹתָם֘ אֱלֹהִים֒ וַיֹּ֨אמֶר לָהֶ֜ם אֱלֹהִ֗ים **פְּר֥וּ וּרְב֛וּ** וּמִלְא֥וּ אֶת־הָאָ֖רֶץ **וְכִבְשֻׁ֑הָ** וּרְד֞וּ בִּדְגַ֤ת הַיָּם֙ וּבְע֣וֹף הַשָּׁמַ֔יִם וּבְכָל־חַיָּ֖ה הָרֹמֶ֥שֶׂת עַל־הָאָֽרֶץ: (כט) וַיֹּ֣אמֶר אֱלֹהִ֗ים הִנֵּה֩ נָתַ֨תִּי לָכֶ֜ם **אֶת־כָּל־עֵ֣שֶׂב׀** **זֹרֵ֣עַ זֶ֗רַע** אֲשֶׁר֙ עַל־פְּנֵ֣י כָל־הָאָ֔רֶץ **וְאֶת־כָּל־הָעֵ֛ץ** אֲשֶׁר־בּ֥וֹ **פְרִי־עֵ֖ץ** **זֹרֵ֣עַ זָ֑רַע** לָכֶ֥ם יִֽהְיֶ֖ה לְאָכְלָֽה: (ל) וּֽלְכָל־חַיַּ֣ת הָ֠אָרֶץ וּלְכָל־ע֨וֹף הַשָּׁמַ֜יִם וּלְכֹ֣ל׀ רוֹמֵ֣שׂ עַל־הָאָ֗רֶץ אֲשֶׁר־בּוֹ֙ נֶ֣פֶשׁ חַיָּ֔ה אֶת־כָּל־יֶ֥רֶק עֵ֖שֶׂב לְאָכְלָ֑ה וַֽיְהִי־כֵֽן: (לא) וַיַּ֤רְא אֱלֹהִים֙ אֶת־כָּל־אֲשֶׁ֣ר עָשָׂ֔ה וְהִנֵּה־ט֖וֹב מְאֹ֑ד …

1. **בראשית פרק ב**

(א) וַיְכֻלּ֛וּ הַשָּׁמַ֥יִם וְהָאָ֖רֶץ וְכָל־צְבָאָֽם: (ב) וַיְכַ֤ל אֱלֹהִים֙ בַּיּ֣וֹם הַשְּׁבִיעִ֔י מְלַאכְתּ֖וֹ אֲשֶׁ֣ר **עָשָׂ֑ה** וַיִּשְׁבֹּת֙ בַּיּ֣וֹם **הַשְּׁבִיעִ֔י** מִכָּל־מְלַאכְתּ֖וֹ אֲשֶׁ֥ר **עָשָֽׂה**: (ג) **וַיְבָ֤רֶךְ** אֱלֹהִים֙ אֶת־י֣וֹם **הַשְּׁבִיעִ֔י** **וַיְקַדֵּ֖שׁ** אֹת֑וֹ כִּ֣י ב֤וֹ שָׁבַת֙ מִכָּל־מְלַאכְתּ֔וֹ **אֲשֶׁר־בָּרָ֥א** אֱלֹהִ֖ים **לַעֲשֽׂוֹת**: פ (ד) אֵ֣לֶּה תוֹלְד֧וֹת הַשָּׁמַ֛יִם וְהָאָ֖רֶץ **בְּהִבָּֽרְאָ֑ם** בְּי֗וֹם **עֲשׂ֛וֹת** **ה֥' אֱלֹהִ֖ים** אֶ֥רֶץ וְשָׁמָֽיִם: (ה) וְכֹ֣ל׀ שִׂ֣יחַ הַשָּׂדֶ֗ה טֶ֚רֶם יִֽהְיֶ֣ה בָאָ֔רֶץ וְכָל־עֵ֥שֶׂב הַשָּׂדֶ֖ה טֶ֣רֶם יִצְמָ֑ח כִּי֩ לֹ֨א הִמְטִ֜יר ה֤' אֱלֹהִים֙ עַל־הָאָ֔רֶץ וְאָדָ֣ם אַ֔יִן לַֽעֲבֹ֖ד אֶת־הָֽאֲדָמָֽה: (ו) וְאֵ֖ד יַֽעֲלֶ֣ה מִן־הָאָ֑רֶץ וְהִשְׁקָ֖ה אֶֽת־כָּל־פְּנֵֽי־הָֽאֲדָמָֽה: (ז) **וַיִּיצֶר֩** ה֨' אֱלֹהִ֜ים אֶת־הָֽאָדָ֗ם עָפָר֙ מִן־הָ֣אֲדָמָ֔ה וַיִּפַּ֥ח בְּאַפָּ֖יו נִשְׁמַ֣ת חַיִּ֑ים **וַֽיְהִ֥י** הָֽאָדָ֖ם לְנֶ֥פֶשׁ חַיָּֽה: (ח) **וַיִּטַּ֞ע** ה֧' אֱלֹהִ֛ים גַּן־בְּעֵ֖דֶן מִקֶּ֑דֶם וַיָּ֣שֶׂם שָׁ֔ם אֶת־הָֽאָדָ֖ם אֲשֶׁ֥ר **יָצָֽר**: (ט) **וַיַּצְמַ֞ח** ה֤' אֱלֹהִים֙ מִן־הָ֣אֲדָמָ֔ה **כָּל־עֵ֛ץ** **נֶחְמָ֥ד** **לְמַרְאֶ֖ה** **וְט֣וֹב** לְמַאֲכָ֑ל **וְעֵ֤ץ הַֽחַיִּים֙ בְּת֣וֹךְ הַגָּ֔ן וְעֵ֕ץ הַדַּ֖עַת ט֥וֹב וָרָֽע**: (י) וְנָהָר֙ יֹצֵ֣א מֵעֵ֔דֶן **לְהַשְׁק֖וֹת אֶת־הַגָּ֑ן** וּמִשָּׁם֙ יִפָּרֵ֔ד וְהָיָ֖ה לְאַרְבָּעָ֥ה רָאשִֽׁים: (יא) שֵׁ֥ם הָֽאֶחָ֖ד פִּישׁ֑וֹן ה֣וּא הַסֹּבֵ֗ב אֵ֚ת כָּל־אֶ֣רֶץ הַֽחֲוִילָ֔ה אֲשֶׁר־שָׁ֖ם הַזָּהָֽב: (יב) וּֽזֲהַ֛ב הָאָ֥רֶץ הַהִ֖וא ט֑וֹב שָׁ֥ם הַבְּדֹ֖לַח וְאֶ֥בֶן הַשֹּֽׁהַם: (יג) וְשֵֽׁם־הַנָּהָ֥ר הַשֵּׁנִ֖י גִּיח֑וֹן ה֣וּא הַסּוֹבֵ֔ב אֵ֖ת כָּל־אֶ֥רֶץ כּֽוּשׁ: (יד) וְשֵׁ֨ם הַנָּהָ֤ר הַשְּׁלִישִׁי֙ חִדֶּ֔קֶל ה֥וּא הַֽהֹלֵ֖ךְ קִדְמַ֣ת אַשּׁ֑וּר וְהַנָּהָ֥ר הָֽרְבִיעִ֖י ה֥וּא פְרָֽת: (טו) **וַיִּקַּ֛ח** ה֥' אֱלֹהִ֖ים אֶת־הָֽאָדָ֑ם וַיַּנִּחֵ֣הוּ בְגַן־עֵ֔דֶן לְעָבְדָ֖הּ וּלְשָׁמְרָֽהּ: (טז) **וַיְצַו֙** ה֣' אֱלֹהִ֔ים עַל־הָֽאָדָ֖ם לֵאמֹ֑ר **מִכֹּ֥ל עֵֽץ־הַגָּ֖ן אָכֹ֥ל** תֹּאכֵֽל: (יז) **וּמֵעֵ֗ץ הַדַּ֙עַת֙ ט֣וֹב וָרָ֔ע** **לֹ֥א תֹאכַ֖ל** מִמֶּ֑נּוּ **כִּ֗י בְּי֛וֹם אֲכָלְךָ֥ מִמֶּ֖נּוּ מ֥וֹת תָּמֽוּת**: (יח) וַיֹּ֙אמֶר֙ ה֣' אֱלֹהִ֔ים ל**ֹא־ט֛וֹב** הֱי֥וֹת **הָֽאָדָ֖ם לְבַדּ֑וֹ** **אֶֽעֱשֶׂה־לּ֥וֹ** עֵ֖זֶר כְּנֶגְדּֽוֹ: (יט) **וַיִּצֶר֩** ה֨' אֱלֹהִ֜ים מִן־הָֽאֲדָמָ֗ה כָּל־חַיַּ֤ת הַשָּׂדֶה֙ וְאֵת֙ כָּל־ע֣וֹף הַשָּׁמַ֔יִם וַיָּבֵא֙ אֶל־הָ֣אָדָ֔ם לִרְא֖וֹת מַה־יִּקְרָא־ל֑וֹ וְכֹל֩ אֲשֶׁ֨ר יִקְרָא־ל֧וֹ הָֽאָדָ֛ם נֶ֥פֶשׁ חַיָּ֖ה ה֥וּא שְׁמֽוֹ: (כ) וַיִּקְרָ֨א הָֽאָדָ֜ם שֵׁמ֗וֹת לְכָל־הַבְּהֵמָה֙ וּלְע֣וֹף הַשָּׁמַ֔יִם וּלְכֹ֖ל חַיַּ֣ת הַשָּׂדֶ֑ה וּלְאָדָ֕ם לֹֽא־מָצָ֥א עֵ֖זֶר כְּנֶגְדּֽוֹ: (כא) וַיַּפֵּל֩ ה֨' אֱלֹהִ֧ים׀ תַּרְדֵּמָ֛ה עַל־הָאָדָ֖ם וַיִּישָׁ֑ן **וַיִּקַּ֗ח** אַחַת֙ **מִצַּלְעֹתָ֔יו** וַיִּסְגֹּ֥ר בָּשָׂ֖ר תַּחְתֶּֽנָּה: (כב) **וַיִּבֶן֩** ה֨' אֱלֹהִ֧ים׀ **אֶֽת־הַצֵּלָ֛ע** אֲשֶׁר־לָקַ֥ח מִן־הָֽאָדָ֖ם לְאִשָּׁ֑ה וַיְבִאֶ֖הָ אֶל־הָֽאָדָֽם: (כג) וַיֹּאמֶר֘ הָֽאָדָם֒ זֹ֣את הַפַּ֗עַם **עֶ֚צֶם מֵֽעֲצָמַ֔י וּבָשָׂ֖ר מִבְּשָׂרִ֑י** לְזֹאת֙ יִקָּרֵ֣א **אִשָּׁ֔ה** כִּ֥י מֵאִ֖ישׁ **לֻֽקֳחָה־זֹּֽאת**: …:

1. **בראשית פרק ג**

(א) וְהַנָּחָשׁ֙ הָיָ֣ה עָר֔וּם מִכֹּל֙ חַיַּ֣ת הַשָּׂדֶ֔ה אֲשֶׁ֥ר **עָשָׂ֖ה** ה֣' אֱלֹהִ֑ים וַיֹּ֙אמֶר֙ אֶל־הָ֣אִשָּׁ֔ה אַ֚ף כִּֽי־אָמַ֣ר אֱלֹהִ֔ים לֹ֣א תֹֽאכְל֔וּ מִכֹּ֖ל עֵ֥ץ הַגָּֽן: (ב) וַתֹּ֥אמֶר הָֽאִשָּׁ֖ה אֶל־הַנָּחָ֑שׁ **מִפְּרִ֥י עֵ֥ץ־הַגָּ֖ן נֹאכֵֽל**: (ג) וּמִפְּרִ֣י הָעֵץ֘ אֲשֶׁ֣ר **בְּתוֹךְ־הַגָּן֒** אָמַ֣ר אֱלֹהִ֗ים **לֹ֤א תֹֽאכְלוּ֙ מִמֶּ֔נּוּ וְלֹ֥א תִגְּע֖וּ בּ֑וֹ פֶּן־תְּמֻתֽוּן**: (ד) וַיֹּ֥אמֶר הַנָּחָ֖שׁ אֶל־הָֽאִשָּׁ֑ה **לֹֽא־מ֖וֹת תְּמֻתֽוּן**: (ה) כִּ֚י יֹדֵ֣עַ אֱלֹהִ֔ים כִּ֗י בְּיוֹם֙ אֲכָלְכֶ֣ם **מִמֶּ֔נּוּ** וְנִפְקְח֖וּ עֵֽינֵיכֶ֑ם **וִהְיִיתֶם֙ כֵּֽאלֹהִ֔ים יֹדְעֵ֖י ט֥וֹב וָרָֽע**: (ו) וַתֵּ֣רֶא הָֽאִשָּׁ֡ה כִּ֣י **טוֹב֩ הָעֵ֨ץ** לְמַאֲכָ֜ל וְכִ֧י **תַֽאֲוָה־ה֣וּא** לָעֵינַ֗יִם **וְנֶחְמָ֤ד הָעֵץ֙ לְהַשְׂכִּ֔יל** וַתִּקַּ֥ח מִפִּרְי֖וֹ וַתֹּאכַ֑ל וַתִּתֵּ֧ן גַּם־ לְאִישָׁ֛הּ עִמָּ֖הּ וַיֹּאכַֽל: (ז) וַתִּפָּקַ֙חְנָה֙ עֵינֵ֣י שְׁנֵיהֶ֔ם וַיֵּ֣דְע֔וּ כִּ֥י עֵֽירֻמִּ֖ם הֵ֑ם וַֽיִּתְפְּרוּ֙ עֲלֵ֣ה תְאֵנָ֔ה וַיַּעֲשׂ֥וּ לָהֶ֖ם חֲגֹרֹֽת: (ח) וַֽיִּשְׁמְע֞וּ אֶת־ק֨וֹל ה֧' אֱלֹהִ֛ים מִתְהַלֵּ֥ךְ בַּגָּ֖ן לְר֣וּחַ הַיּ֑וֹם וַיִּתְחַבֵּ֨א הָֽאָדָ֜ם וְאִשְׁתּ֗וֹ מִפְּנֵי֙ ה֣' אֱלֹהִ֔ים בְּת֖וֹךְ עֵ֥ץ הַגָּֽן: (ט) וַיִּקְרָ֛א ה֥' אֱלֹהִ֖ים אֶל־הָֽאָדָ֑ם וַיֹּ֥אמֶר ל֖וֹ אַיֶּֽכָּה: (י) וַיֹּ֕אמֶר אֶת־קֹלְךָ֥ שָׁמַ֖עְתִּי בַּגָּ֑ן וָאִירָ֛א כִּֽי־עֵירֹ֥ם אָנֹ֖כִי וָאֵחָבֵֽא: (יא) וַיֹּ֕אמֶר מִ֚י הִגִּ֣יד לְךָ֔ כִּ֥י עֵירֹ֖ם אָ֑תָּה **הֲמִן־הָעֵ֗ץ אֲשֶׁ֧ר צִוִּיתִ֛יךָ** לְבִלְתִּ֥י אֲכָל־מִמֶּ֖נּוּ אָכָֽלְתָּ:

… (כב) וַיֹּ֣אמֶר׀ ה֣' אֱלֹהִ֗ים **הֵ֤ן הָֽאָדָם֙ הָיָה֙ כְּאַחַ֣ד מִמֶּ֔נּוּ לָדַ֖עַת ט֣וֹב וָרָ֑ע** וְעַתָּ֣ה׀ פֶּן־יִשְׁלַ֣ח יָד֗וֹ וְלָקַח֙ גַּ֚ם מֵעֵ֣ץ הַֽחַיִּ֔ים וְאָכַ֖ל **וָחַ֥י לְעֹלָֽם**: (כג) וַֽיְשַׁלְּחֵ֛הוּ ה֥' אֱלֹהִ֖ים מִגַּן־עֵ֑דֶן לַֽעֲבֹד֙ אֶת־הָ֣אֲדָמָ֔ה **אֲשֶׁ֥ר לֻקַּ֖ח מִשָּֽׁם**: (כד) וַיְגָ֖רֶשׁ אֶת־הָֽאָדָ֑ם וַיַּשְׁכֵּן֩ מִקֶּ֨דֶם לְגַן־עֵ֜דֶן אֶת־הַכְּרֻבִ֗ים וְאֵ֨ת לַ֤הַט הַחֶ֙רֶב֙ הַמִּתְהַפֶּ֔כֶת לִשְׁמֹ֕ר אֶת־דֶּ֖רֶךְ עֵ֥ץ הַֽחַיִּֽים:

1. **בראשית רבה, פרשה כ"א:ה'**

דָּרַשׁ רַבִּי פַּפּוּס הֵן הָאָדָם הָיָה כְּאַחַד מִמֶּנּוּ, כְּאֶחָד מִמַּלְאֲכֵי הַשָּׁרֵת, אָמַר לֵיהּ רַבִּי עֲקִיבָא דַּיְּךָ פַּפּוּס, אָמַר לוֹ מָה אַתָּה מְקַיֵּם הֵן הָאָדָם הָיָה כְּאַחַד מִמֶּנּוּ, אָמַר לוֹ שֶׁנָּתַן לוֹ הַמָּקוֹם לְפָנָיו שְׁנֵי דְרָכִים, דֶּרֶךְ הַחַיִּים וְדֶרֶךְ הַמָּוֶת, וּבֵרַר לוֹ דֶּרֶךְ אַחֶרֶת. רַבִּי יְהוּדָה בַּר סִימוֹן אָמַר כִּיחִידוֹ שֶׁל עוֹלָם, שֶׁנֶּאֱמַר (דברים ו, ד): שְׁמַע יִשְׂרָאֵל ה' אֱלֹהֵינוּ ה' אֶחָד. רַבָּנָן אָמְרֵי כְּגַבְרִיאֵל, שֶׁנֶּאֱמַר (דניאל י, ה): וְהִנֵּה אִישׁ אֶחָד לָבוּשׁ בַּדִּים, כְּהָדֵין קַמְצָא דִּלְבוּשֵׁיהּ מִינֵיהּ וּבֵיהּ. רֵישׁ לָקִישׁ אָמַר כְּיוֹנָה, מַה זֶּה בּוֹרֵחַ מִשְׁלִיחוּתוֹ שֶׁל מָקוֹם, שֶׁנֶּאֱמַר (יונה א, ג): וַיָּקָם יוֹנָה לִבְרֹחַ תַּרְשִׁישָׁה מִלִּפְנֵי ה', אַף זֶה בּוֹרֵחַ מִלְּקַיֵּים צִוּוּי הַמָּקוֹם. מַה זֶּה לֹא לָן בִּכְבוֹדוֹ, אַף זֶה לֹא לָן כְּבוֹדוֹ עִמּוֹ. רַבִּי בֶּרֶכְיָה בְּשֵׁם רַבִּי חֲנִינָא אָמַר כְּאֵלִיָּהוּ, מַה זֶּה לֹא טָעַם טַעַם מָוֶת, אַף זֶה לֹא הָיָה רָאוּי לִטְעֹם טַעַם מָוֶת, הִיא דַעְתֵּיהּ דְּרַבִּי בֶּרֶכְיָה בְּשֵׁם רַבִּי חָנִין, דְּאָמַר כָּל זְמַן שֶׁהָיָה אָדָם הָיָה כְּאֶחָד, וְכֵיוָן שֶׁנִּטְלָה מִמֶּנּוּ צַלְעָתוֹ, לָדַעַת טוֹב וָרָע.

1. **אבן עזרא בראשית פרק ג פסוק כב**

הן האדם - דברי השם למלאכים. … כדברי הנחש והייתם כאלהים (ברא' ג ה). יש לעולם זמן קצוץ. ועבדו לעולם (שמו' כא, ו), וישב שם עד עולם (ש"א א, כב):

**ר' סעדיה גאון פירוש בראשית ג':כ"ב:כ"ב**

וראינו שכל דברי הנחש לא נתקיימו חוץ מהדבר הראשון שלא הוציאו מלבו, דהיינו: ונפקחו עיניכם, כי כבר קידם אותו אלוהים בזה כשאמר: "ומעץ הדעת טוב ורע". אבל שני הדברים האחרים: "לא מות תמותון", "והייתם כאלוהים", שהנחש הוציא אותם מלבו, ההיפך מהם הגיע לאדם: נתחייב מיתה, ונימנע מעץ החיים. **ולא די שלא התרומם למדרגה גבוהה אלא שהורד למדרגת הבהמות**, וכמו שאמר הכתוב, במי שנמנע ממנו הכבוד: אדם ביקר בל ילין נמשל כבהמות נדמו.

1. **רד"ק על בראשית פרק ב פסוק ט**

ועץ החיים בתוך הגן ועץ הדעת טוב ורע בתוך כתרגומו במציעות גינתא, והדבר יהיה נשמר יותר באמצע המקום מפני שהדברים שהם סביביו יהיו כחומה לו, והדבר החביב והנאהב לאדם ישימנו בתוך הדברים האחרים כדי שיהיו לו חומה ומשמרת. ופירוש עץ החיים שהצמיח גם עץ החיים בתוך הגן, והוא עץ שהיה בטבעו לחזק טבע האדם האוכל ממנו ויחיה זמן רב מאוד, ולפי המשל שהוא הנסתר שכל האוכל ממנו יחיה עדי עד.

1. **רד"ק על בראשית פרק ב פסוק יז**

ומעץ הדעת טוב ורע לא תאכל ממנו, אמר ממנו, אחר שאמר ומעץ לתוספת ביאור ולחזק האזהרה, או פירוש ממנו ממה שיוצא ממנו והוא הפרי. והנה לא מנעהו מעץ החיים שהיה גם כן בתוך הגן **אבל צוהו לאכלו כי הוא בכלל מכל עץ הגן אכל תאכל**, ועוד יתבאר זה בנסתר. מות תמות, תהיה נגזרת עליך מיתה יותר קרוב ממה שהיה ראוי לך, ודרשו רז"ל (ב"ר יט, ה) כי פירש ביום יומו של הקב"ה והוא אלף שנים ואדם חי אלף שנים פחות שבעים והניח לזרעו לדורות הבאים אחריו שנאמר ימי שנותינו בהם שבעים שנה (תהלים צ, י). ויש לפרש כי המיתה היא הקללה שקללוהו כי הרע הוא המות, והטוב הוא החיים. וידיעת הטוב והרע פירשו המפרשים ידיעת המשגל, כי פרי העץ ההוא הוליד באדם תאות המשגל, וטוב הוא המותר ורע הוא האסור, ואדם הראשון מלא דעת היה להבחין בין טוב לרע אלא שלא היתה בו תאות המשגל, והראיה כי אחר שאכלו אמר ותפקחנה עיני שניהם וידעו כי ערומים הם. וטעם והייתם כאלהים (להלן ג, ה) שפירשו המלאכים, והמלאכים אין להם ידיעה זאת, אמת כי אין להם ידיעה זו לעצמם אבל יש להם ידיעה כי בבני אדם ובשאר החיים היא ידיעה זו בטבע להוליד כמותם, או נאמר כי הנחש לא היה מבין ידיעת טוב ורע מה היא, אלא ששמע זה הלשון מהאשה, ואע"פ שלא נזכר בפסוק שהיא אמרה לו דעת טוב ורע אלא מפני העץ אשר בתוך הגן, אי אפשר שלא קדמום דברים אחרים שהיתה אומרת האשה לנחש והנחש לאשה. כי איך ידע הנחש שאסר להם האל דבר אלא ששמע מהאשה, ועוד שאמר אף כי אמר אלהים ואין מלת אף תחלת דברים:

1. **רד"ק בראשית פרק ג פסוק כב**

ויאמר ה' אלהים וגו' כאחד ממנו - שיתף עצמו יתברך עם המלאכים כמו שאמר בצלמינו כדמותינו. לדעת טוב ורע, כבר פירשנו ידיעת טוב ורע **כמלאכים** בפסוק ומעץ הדעת. ובב"ר (כ"א) דרש ר' פפוס כאחד ממנו… לדעת טוב ורע - כי האל נתן לו הבחירה:

ועתה פן ישלח ידו - והנה מתחילה לא מנעהו מעץ החיים, אבל צוהו לאכול ממנו, כמו שפרשנו, כי הוא בכלל כל עצי הגן, וכל זמן שיאכל מעץ החיים יאריך חיותו עד שיחיה שנים ארוכות יותר ממה שחיה, אבל בעברו על מצות האל ואכל מהעץ אשר מנעהו ממנו היה עונשו המיתה טרם זמן הנגזר לו מתחלה, לפיכך לא רצה שישאר בגן פן ישלח ידו ולקח ויאכל גם מעץ החיים כמו שאכל מעץ הדעת ויחיה זמן רב, כי כן טבע פרי העץ ההוא לחזק טבע האדם ולהאריך חייו, וכיון שעבר על המצוה יקבל ענשו לקצור ימיו וראוי לגרשו מן הגן בעבור זה כדי שלא יאכל מעץ החיים, ופירש גם מעץ כמו שאכל מעץ הדעת, כי אם אַנְחֶנו בגן ואצוה עליו שלא יאכל מעץ החיים יעבור על מצותי כמו שעבר באכילת עץ הדעת, ופירש לעולם, זמן ארוך, כמו ועבדו לעולם (שמות כ"א ו') ובנסתר יתפרש עוד:

1. **ר' יוסף בכור שור בראשית ג':כ"ב:כ"ב**

הן האדם היה כאחד ממנו – דרך ענותנותו של הקב"ה ששיתף עם משרתיו, וכן דרך כל לובשי ענוה, שקוראים משרתיהם ותלמידיהם חברים. ואם בא גוי לקנתר כנגד ג' חלקים, הנה גם יש כאן להקשות להם הקשיות שכתבתי (ר"י בכור שור בראשית א':כ"ו) גבי ויאמר {אלהים} נעשה אדם, דכיון שהם: אחד ושוין, לא היה לאחד לצאת על חבירו ולעשות עצמו גדול, אלא היה לו לומר: ויאמרו.

גם מעץ החיים – עץ הרפואה, כמו: והיה כל הנשוך וראה אותו וחי (במדבר כ"א:ח'), שהוא ונתרפא, … כי אותו עץ, כל מי שהוא חולה אם יאכל ממנו יתרפא, ואם תש כחו יתחזק, ואם זקן ישוב לימי עלומיו. ולפיכך אם יהיה אדם בגן עדן, כשיזקין ויתיש כחו, יאכל ממנו ויתחזק, ויחזור לימי עלומיו, וכשיחזור ויזקין, יחזור ויאכל, וכן לעולם. אבל לבריא וחזק אינו מועיל כלום, ולא כמו שסבורים בני אדם שמי שיאכל ממנו יחיה לעולם. אין זאת, דאם כן היה אדם אוכל לאחר שאכל מעץ הדעת או קודם, אבל לא היה מועיל כלום.

1. **רלב"ג ביאור המילות בראשית ג':כ"ב**

 ולקח גם מעץ החיים – רוצה לומר שיקח ההשגה הזאת בזולת הדרך אשר יגיעו בה אליה.

ואכל וחי לעֹלם – רוצה לומר שאם אכל ממנו — וזה יהיה בשיקח ההשגה על הסדר הראוי — יגיע לו ממנה החיים הנצחיים. והנה יהיה ביאור הענין כן: האם האדם הושם בזה האופן מהבריאה — אשר אפשר בה שישיג המושכלות באופן מתיחס להשגת העליונים — לתכלית שישתמש בה בהשגת הטוב והרע? ועתה כיון שמָּרָה והחטיא כוונתנו, שמא יהרוס ליכנס במושכלות בזולת ההצעות הראויות, אשר אם יקח ההשגה ההיא על הסדר הראוי יגיע לו ממנה החיים הנצחיים. ולזה שלחו מגן עדן.

1. **טור הפירוש הארוך בראשית ג':כ"ב:כ"ב**

ועתה פן ישלח ידו ולקח גם מעץ החיים – וקודם לכן לא היה חושש שיקח ממנו כי כל זמן שלא יאכל מעץ הדעת לא היה עושה אלא מה שנצטוה וגם שלא היה צריך לו:

1. **רי"ד בראשית ג':כ"ב**

ועתה פן ישלח ידו ולקח גם מעץ החיים – ותימה וכי עד עתה לא אכל מעץ החיים והלא **הרשה** אותו מכל עץ הגן אכול תאכל. יש לומר עץ החיים יהא רפואה לעץ הדעת והרפואה מועלת לחולה לרפאהו לא להגן עליו כי לא יחלה משל למי ששתה סם המו' השקהו צרי וירפא אבל השקהו תחילה צרי ואחר כך השקהו סם המות ימות.

1. **רמב"ן בראשית ג':כ"ב:כ"ב**

ועתה פן ישלח ידו – רצה הקב"ה שתתקיים גזירתו במיתת האדם, ואם יאכל מעץ החיים שנברא לתת לאוכליו חיי עולם תבטל הגזרה, או שלא ימות כלל, או שלא יבא יומו בעת הנגזר עליו ועל תולדותיו. והנה עתה שהיתה לו בחירה שמר העץ הזה ממנו, כי מתחילה לא היה עושה אלא מה שיצווה ולא אכל ממנו כי לא היה צריך.

1. **ספורנו בראשית ג':כ"ב:כ"ב**

כאחד ממנו לדעת טוב ורע – **הוא יודע טוב ורע עם היותו בצלמנו, ואם יהיה נצחי בזה הענין, הנה ירדוף כל הימים אחר הערב, וישליך אחרי גוו כל השגה שכלית וכל מעשה טוב, ולא ישיג האישור הרוחני המכוון מאת האל יתברך בצלמו ודמותו**.

1. **רש"ר הירש בראשית ג':כ"ב:כ"ב**

שתי דרכים, שתי אפשרויות, ניתנו בפני האדם: א. **להבחין** בין טוב לרע על פי רצון ה', ובכך לבחור בדרך החיים. ב. **להחליט בעצמו** מהו הטוב ומהו הרע, ובכך יבחר בדרך המוות. והאדם בחר בדרך המוות; לדעת בעצמו מהו טוב ומהו רע.

בחירה זו הכריעה גם את גורלו כלפי חוץ. מתחילתו נברא האדם מחוץ לגן עדן, והושם בתוכו רק לצורך הנסיון, כדי לתת לפניו את שתי הדרכים. אולם אין באפשרות האדם לחזור ולזכות בגן עדן – בתוך גבולות הגן. רק בדרך העיצבון והויתור [עיין פירוש לעיל פסוק טז] יוכל האדם לשוב למעלתו הראשונה. משום כך, נתאררה האדמה בעבורו והטבע נעשה לו כאויב, חייו יהיו חיי מאבק ויגיעה, והמוות יגאל אותו מחיי עמלו. חיי נצח בתנאים כאלה הם מריבה ומאבק נצחיים; ולפיכך, הרחיק ה' בחסדו את האדם מקרבת עץ החיים. גם איסור מפורש לא היה נותן לו כל הגנה, שכן "פן ישלח ידו" – האדם עלול לפרוץ את גדר האיסור. "שלח יד" מציין בדרך כלל לקיחה שלא כדין.

1. **אדרת אליהו בראשית פרק א**

(א) בראשית ברא אלהים את השמים ואת הארץ… ושלשה תנאי הנמצאות נקבו בשמות. בריאה. יצירה. עשיה. מלת בריאה הונח להורות על חידוש העצם. אשר אין בכח הנבראים אפילו כולם חכמים ונבונים לחדשו. כמו הדומם או הצומח וכל מיני מתכיות. יצירה נופל על צורת הדבר בכמות. והוא המקרה הדבוק. עשיה יתכן על תיקון עשיתו. והוא שאינו דבוק. ואצל בריאת האדם נאמר שלש אלה. ויברא אלהים את האדם בצלמו. וייצר ה' אלהים את האדם עפר מן האדמה. ויאמר אלהים נעשה אדם בצלמנו. בריאה לעומת נשמתו צלם אלהים. יצירה על ציור ותואר אבריו. ועשיה על אופן תיקונו הנטפל אליו בשמירת בריאותיו. כמו ויעש ה' אלהים לאדם ולאשתו כתנות עור וילבישם. ... **וזה לשון הזהב של מורי אבא הגאון זצללה"ה.** ברא הוא עצם הדבר ואפילו יש מיש כמו כל ברכת הנהנין בורא פרי האדמה בורא פרי העץ והרבה כיוצא. יצירה הוא ציור הדבר ההוא כמו האברים באדם וכמותו ואיכותו בגדלו ומדתו. ועשיה היא תיקון הדבר בשלימותו ואף בדברים שחוץ לגופו כמו ויעש כו' כתנות כו' עשה לי את החיל כו' עשה את כל הכבוד וכיוצא. עכ"ל הנבחר: …וז"ל בלקוטין ח"ג דף קכ"ג א'. אלקים. כ"כ בכל מעשה בראשית כי כל מעשה יש בו ב' דברים. עצמותו וחיותו. עצמותו נעשה בשם אלקים וחיותו הוא בשם הוי"ה ב"ה שמחיה את כולם ואין השם שוכן אלא באחד אחר שנכללו כל הבריות. וז"ש הזכיר שם מלא על עולם מלא ר"ל מלא כנ"ל. ובתולדות שהעולם מלא ועדיין עשה פעולות חדשות עד והאדם ידע נאמר ה' אלהים **עכ"ל הזהב**.

1. **ר' דוד צבי הופמן בראשית ג':כ"ב**

כדי שהאדם העשוי לחטוא, לא ינציח בקרבו את הנטיה השלילית ויעשה על ידי כך את החטא לבלתי ניתן לביטול, היה צריך למנוע ממנו לאכול מעץ החיים. המות הוא עתה בשביל האדם מעין סם־מרפא, שכן גואל הוא אותו מן החטא ומביאו לחיי הנצח. ומאידך גיסא היה גם צריך לקיים את אזהרתו ית' אשר הודיעה מראש, על המות כתוצאה מאכילה מעץ הדעת.

אחד מבעלי הדרוש (רבינו עזריה פיגו, מחבר הספר "בינה לעתים") אומר: לכתחילה היה צריך האדם להשיג את הכרת הטוב והרע לא בעזרת דבר חיצוני, על ידי אכילת פרי כלשהו, אבל היה עליו להגיע לדרגה זו בזכות עצמו. מכיון שהגיע אליה שלא בזכותו, בדומה למלאך, הרי שלפחות לדרגה האחרת, לחיי הנצח, עליו להגיע בזכותו שלו, שלא כדרך המלאכים. שלהם חיי הנצח מובטחים מעצם טבעם.

כאחד ממנו – לפי פשוטו יש להבין, שהקב"ה מדבר כאן על עצמו ועל מלאכיו. על ידי האכילה מעץ הדעת רכש האדם לעצמו אחת מתכונות היצורים הרוחניים העילאים, אף כי לא נאמר בזה, שעל ידי כך נהיה דומה לגמרי למלאך או אפילו לקב"ה עצמו. הוא חטף רק ניצוץ אחד של ההכרה האלהית, ואכן רק נאמר "**כ**אחד ממנו לדעת טוב ורע", כלומר רק לענין זה נהיה דומה לנו. אולם מאז ומתמיד היו עוררים לפירוש זה. "דרש ר' פפוס, הן האדם היה כאחד ממנו, כאחד ממלאכי השרת. אמר לו רבי עקיבא, דייך פפוס" (בראשית רבה, פרשה כ"א:ה'). והלאה שם, "אמר ליה, מה אתה מקיים, הן האדם היה כאחד ממנו? אמר ליה (רבי עקיבא), שנתן המקום לפניו שני דרכים, דרך החיים ודרך המות, ובירר לו דרך אחרת". ולפי גירסת הילקוט — "ובירר לו דרך המות" (מובן שזוהי גם כוונת מדרש רבה, אלא שהלה מתבטא בלשון רכה יותר). ודומה שרבי עקיבא מפרש "כאחד ממנו" במובן של עצמאי, ὁμοῦ ἀφ' ἑαυτοῦ.

דעה מענינת מצינו בתרגום הירושלמי: "הא אדם הוה יחידי בארעה היכמא דאנא יחידי בשמיה מרומא ועתידין למיקום מינה דידעין למפרשא בן טב לבוש" וכו', כלומר המלה "ממנו" נפרדת מן המלה "כאחד", ופירושו של הפסוק הוא כך: הנה האדם היה כמו ה', דהיינו הוא יחיד על הארץ כמו שה' יחיד בשמים; "ממנו לדעת טוב" וגו', כלומר וממנו תצא אומה אשר תדע להבחין בין טוב לרע — היא ישראל; ומשום כך מוטב שיגורש מגן עדן טרם יאכל מעץ החיים.

והנה גם אונקלוס, המתרגם כאן: "הא אדם הוה יחידי בעלמא מנה למידע טב וביש", מסתבר שכוונתו ככוונת הירושלמי, אלא שהוא אומר דבריו בלשון קצר יותר. (ר' וולף היידנהיים בספרו "תורת האלהים" סובר, כי כוונת אונקלוס לומר שהאדם הגיע מכוח עצמו, כלומר על ידי בחירתו שלו, להיות יחיד בעולמו, אך קשה לקבל דעה זו).

ועתה פן – פירושו ועתה, כדי שלא..., כלומר יש למנוע שישלח את ידו וכו'.

ולקח גם – הוא עשוי לסגל לעצמו, בכוח, תכונה נוספת של היצורים העילאיים.

**צרור המור בראשית ג':כ"ב:כ"ב**

ויאמר י"י אלהים הן האדם היה כאחד ממנו – לא נוכל להבין מלת "ממנו" אלא כמו שהודיעונו אנשי כנסת הגדולה, שהוא כונת נותן התורה, ר"ל, שהוא מוכרת בטעם, והעד הנאמן הזקף קטן שבו.

ואמנם שתוף שם אחד מפורש במה שאחר הטבע.

ואמרו לדעת טוב ורע – היא גזרה נפרדת בעצמה. וכבר ביארתי כל זה בספר מזרק כסף.

(כב-כג) ולקח גם מעץ החיים – רוצה לומר שיקח ההשגה הזאת בזולת הדרך אשר יגיעו בה אליה.

ואכל וחי לעֹלם – רוצה לומר שאם אכל ממנו — וזה יהיה בשיקח ההשגה על הסדר הראוי — יגיע לו ממנה החיים הנצחיים. והנה יהיה ביאור הענין כן: האם האדם הושם בזה האופן מהבריאה — אשר אפשר בה שישיג המושכלות באופן מתיחס להשגת העליונים — לתכלית שישתמש בה בהשגת הטוב והרע? ועתה כיון שמָּרָה והחטיא כוונתנו, שמא יהרוס ליכנס במושכלות בזולת ההצעות הראויות, אשר אם יקח ההשגה ההיא על הסדר הראוי יגיע לו ממנה החיים הנצחיים. ולזה שלחו מגן עדן.

ואפשר שנאמר שאומרו 'פן ישלח ידו' הוא על דרך 'אֹרח חיים פן תְּפַלֵּס' (משלי ה, ו), שהרצון בו: האם יש תוחלת שתפלס אורח חיים? זה לא יתכן! כי נעו מעגלותיה מנתיבו, ולזה לא תדע ארחות חיים. וכן יהיה הרצון בזה: האם יש תוחלת שישלח ידו ולקח מעץ החיים ויאכל ממנו? הנה זה לא יתכן, כמו שיתבאר אחר זה. וזה הפירוש השני הוא יותר נאות מאד מן הראשון.

וסיפר אחר זה שכבר התרעם ה' על האדם מצד מה שמָּרָה בו, ואמר: הנה האדם היה כאחד ממנו — רוצה לומר שניתן לו כלי ישתמש בו במושכלות באופן מתיחס להשגת העליונים — וכבר נשתמש בו בהשגת הטוב והרע. וכאילו אמר: האם שמתי האדם בזה האופן הנכבד מהבריאה, שישתתף בה לעליונים, כדי שישתמש בהשגת הטוב והרע? ועתה שמָּרָה והחטיא כוונתו, האם יש תוחלת שישלח ידו ולקח גם מעץ החיים — עם זאת ההשגה שישתמש בה — ואכל וחי לעולם — שהוא התכלית המכוון בו? זה בלתי אפשר! שהשגתו בטוב והרע תמנעהו מהשתדל בזה כל מה שיתמיד להשתמש בה! ובהיות הענין כן, הנה לשוא ישאר בהשתדלות השלמת השכל אשר הושם בו מתחילת הענין כמו שקדם,

הרי הוא יחיד בתחתונים כמו שאני יחיד בעליונים. בב"ר וא"כ תהיה מלת ממנו דבקה עם לדעת טוב ורע כלומר שממנו ומעצמו הוא שידע הטוב והרע שאין לו מכריח על פעולותיו הבחיריות כמאמר התנא והרשו' נתונה וכן תרגם אנקלוס מיניה למידע טב וביש כי מלת ממנו הדגוש' מור' על יחיד נסת' והרב ז"ל סמך על מה שפירש על מלת כאחד כמו שאני יחיד בעליונים ששוב לא יתכן להיות ממנו דבק עם מלת כאחד כי אז לא יורה על יחיד בעליונים אלא על רבים ולפיכך לא פי' בו כלום אך מה שאמר:

ומה היא יחידותו לדעת טוב ורע מה שאין כן בבהמה וחיה. לא הבינותי כוונתו שאם נאמר שהטוב והרע הם דרכי הצניעות כדפי' לעיל אין זה נמצא בעליונים שהרי אין למעלה מדרכי הצניעות אלא שכל ומדע ואם נאמר שהטוב והרע הם השכל והמדע אע"פ שאין זה אמת כדלעיל לא יהיה השם בזה יחיד בעליונים שהרי גם המלאכים בעלי שכל ומדע הם ואין טעם לומר שכמו שאני יחיד בעליונים באלהות ככה הוא יחיד בתחתונים בידיעת הטוב והרע דמה דמיון יש ביניהם בזה עד שיקפיד שמא יאמר שהוא אלוה:

ולומר אף הוא אלוה. ב"ר דאם לא כן למה היה מקפיד אם יחיה לעולם:

כמו שאני יחיד וכו'. ו"אחד ממנו" רוצה לומר המיוחד ממנו בעליונים, וזהו השם המיוחד בעליונים, והוא כמו "כמעט שכב אחד העם" (להלן כו, י) שפירושו 'המיוחד בעם' (רש"י שם):

ומה הוא יחידתו כו'. הקשה הרא"ם דאם "טוב ורע" האמור כאן היא דרכי הצניעות, כמו שפירש למעלה (ב, כה) יודעי טוב ורע - אין למעלה שייך זה, דאין צריכין למעלה דרכי צניעות, ואם פירשו יודעים טוב ורע הוא השכל והמדע, מכל מקום לא שייך, דהרי אין השם יתברך יחיד בעליונים, דגם המלאכים יש להם מדע ושכל, ואין לומר כמו שאני יחיד באלהותי למעלה כך הוא יחיד בשכל בתחתונים, דמה דמיון יש בין זה לזה, כך הם דברי הרא"ם. והכל לא קשיא, דבין יהיה פירוש יודעי טוב ורע על דרכי הצניעות לא יקשה, דהשם יתברך יודע דרכי הצניעות, אף על גב דאין אצלו צורך ולא שייך בו זה, מכל מקום הוא יודע הכל, והרי פשוט הוא דהוא יודע שהוא מגונה מי שעומד ערום, אבל האדם לא היה משיג זה - שיש בושה בעומד ערום, אם לא שנכנס בו היצר הרע. כי דבר זה הוא נקרא תוספות השגה, כי מי שאין לו יצר הרע רחוק הוא ממנו להשיג דבר הצניעות, ודבר פשוט הוא, ולכך קאמר "הן האדם היה כאחד ממנו לדעת טוב ורע". ומה שכתב גם כן ואם נפרש לדעת טוב ורע הוא על השכל והמדע אין בזה יחידות להשם יתברך, כי הוא אינו יחיד בעליונים, דגם לעליונים יש להם שכל, אין זה קשיא, דשפיר יש לפרש כמו שאני יחיד באלהותי בעליונים במה שאני בורא הכל - כן הוא יחיד בתחתונים בחכמה ושכל, ומה שהקשה הרא"ם דאין זה דמיון, למה אין זה דמיון, דסוף סוף משתוה לו ביחידות. וכן אמרו גבי אברהם (פסחים קיח.) בשעה שהשליכו לכבשן, אמר גבריאל לפני הקב"ה ארד ואציל את הצדיק מתוך הכבשן האש, אמר הקב"ה אני יחיד בעולמי ואברהם יחיד בעולם 'נאה ליחיד להציל את היחיד', אין זה שווי בענין האדנות והאלהות, רק כי הקב"ה יחיד בעולמו באלהותו ואברהם יחיד בעולמו שהוא ראש לגרים (חגיגה ג.), והוא יחיד שנכנס תחת כנפי השכינה (ב"ר מב, ג). ועוד הרי גם כן נוכל לפרש השווי 'מה אני יחיד בחכמתי', שאין חכמת ומדע המלאכים משתוים אל מדע השם יתברך, כך האדם יחיד בחכמתו בתחתונים:

ולומר אלקים. אף על גב דכל הבריות יחיו לעולם, יהיו טועים אחר האדם, מפני כי הנולדים אחריו לא ידעו מתי נברא האדם, והוא קודם לכלם, אבל אותן הנבראים לא יחשבו עצמם אלקים כאשר יהיו נבראים, ולא יוכל לומר קין לאדם 'אני אלקים' שהרי אדם הולידו:

ל נ"ל דהכי קאמר כשם שאני יחיד בעליונים בידיעה, שידיעת הקב"ה יתברך ויתעלה מקיף הכל, הן מה שהוא שכל ומדע שהיא הידיעה של אמת ושקר, וגם ידיעת טוב ורע שהוא ידיעת נאה ומגונה, כמו כן האדם אשר בארץ מכח השכל שיש לו מן העליונים יודע להבחין בין האמת והשקר שהוא השכל והמדע, ומכח אכילתו מעץ הדעת יודע להבחין בין הנאה והמגונה, משא"כ בבהמה וחיה אף שאכלה מעץ הדעת אין לה הבחנה בין הנאה והמגונה, אך בין המועיל והמזיק יש לה הבחנה, לברוח מן המזיק לה ולקרב אל המועיל, אם כן הוא יחיד בתחתונים כמו שאני יחיד בעליונים שהמלאכים אינן יודעין להבחין בין הנאה והמגונה, רק בין האמת והשקר שהוא שכל ומדע, ועתה פן ישלח וכו' הוא קרוב להטעות לבריות וכו' ודוק:

ויאמר ה' אלהים הן האדם וכו'. להורות שאחר שחטא ושב בתשובה כבר שב לקדמותו והיה כאחד ממנו ועתה לפי חכמתו אולי ישלח ידו ואכל גם מעץ החיים בענין שיהיה חי נצחי ואולי יטעו אחריו לזה צריך תיקון והתיקון הוא וישלחהו ה' אלהים מג"ע. והנכון שכל זה הוא מעונש אדם הראשון וכן כתנות עור הי' עונש מאתו יתברך כי בראשונה היו לו כתנות עור וקרנים מידו לו ועכשיו אחר החטא נהפכו לכתנות עור הם עורות בהמה כאומרו אדם ובהמה תושיע ה' ועכשיו בא להשלים עונשו. ואמר הן האדם היה כאחד ממנו כלומר זה העונש העבר הוא על חטאתו שעבר מאמרי והוא עונש גופני אבל עונש אחר ראוי לו רוחני על שהיה בג"ע אצל עץ החיים ואצל עץ הדעת ולקח מעץ המות ולא מעץ החיים ולפי דקותו וחכמתו שהיה שלם כאחד ממנו היה ראוי לו לנטות אחר עץ החיים. וזהו הן האדם היה קודם החטא כאחד ממנו כמעט פשוט מחומר ערום בכל חכמה לדעת טוב ורע ולפי דקותו ושכלותו היה ראוי לו למאוס ברע ולבחור בטוב אחר שהוא בעל בחירה וכמו שאמר שם ראה נתתי לפניך היום את החיים ואת הטוב וכו'. כן אמר בכאן לדעת טוב ורע. והוא לא עשה אלא בחר ברע ומאס בטוב ועתה פן ישלח ידו אחר שראה הרע שעשה ויתחרט על אשר לא שלח ידו בעץ החיים אחר שהרשיתי לו לאכול מכל עץ הגן חוץ מעץ הדעת טוב ורע והיה ראוי לו לבחור בטוב אחר שאמרתי לו ובחרת בחיים. ולכן שמתי עץ החיים בתוך הגן בפרסום ולא טמנתיו לשומו בקרן זוית אלא במקום שיראהו באמצע הגן. ואולי עכשיו לתקן את אשר עותו ישלח ידו ואכל גם מעץ החיים ואכל וחי לעולם. לכן צריך למנוע ממנו זה הטוב ואלו הם דרכי השם כשמראה לאדם הדרך הטוב ואינו רוצה לילך בה למנוע ממנו אותו הטוב וזהו השמן לב העם הזה. וא"כ אחר שנטה מדרך הטוב ראוי שלא יהיה בגן עדן כי אין זה מקום ראוי לו אלא שיחזור למקומו הראשון אשר לוקח משם. וכן כמו שהוא חטא חטא רוחני כן נתן לו עונש רוחני וזהו וישלחהו מגן עדן. ואם באולי אפשר שבחכמתו יעשה באופן שיחזור לגן לזה חזר לומר ויגרש את האדם כמי שמגרשין אותו מבית המלכות. ולהורות שזה הגירוש הוא תמידי אמר וישכן מקדם לגן עדן את הכרובים ואת להט החרב לשמור את דרך עץ החיים בענין שלא יכנסו בו אלא הצדיקים כמו שאמרו לאלכסנדרוס מוקדון כשהגיע לשער גן עדן זה השער לה' צדיקים יבואו בו כמוזכר במסכת תמיד:

**ר' בחיי בראשית ג':כ"ב:כ"ב**

ועתה פן ישלח ידו – כלומר כיון שחטא וגזרתי עליו מיתה צריך אני למנוע ממנו עץ החיים כדי שלא תתבטל גזרתי.

ועל דרך המדרש הן האדם היה אדם הראשון כבן עשרים שנה וזהו הן האדם היה. מכאן שאין ב"ד של מעלה מענישין עד עשרים שנה. ועל זה נגזר על דור המדבר מבן עשרים שנה ומעלה. וזהו שדרשו רז"ל עשרים לרדוף שרודפים אותו מן השמים להענישו על חטאו.

וטעם כאחד ממנו דרשו בו רבותינו ז"ל ר' יהודה ור' שמעון אומרים כיחידו של עולם שנאמר (דברים ו') שמע ישראל וגו', רבנן אמרי כגבריאל שנאמר (יחזקאל ט') ואיש אחד בתוכם לבוש הבדים. כהדין קמצא דלבושיה מניה. ידוע כי יש הפרש בין אחד בסגו"ל לאחד בפת"ח, כי אחד בסגו"ל הוא עומד בעצמו אינו מתאחד עם זולתו שיהיה דומה לו, אבל אחד בפת"ח הוא המתאחד עם זולתו ואינו דומה לו, והיא מלה סמוכה לכיוצא בו כמו (דניאל י') אחד השרים הראשונים. שהוא מתאחד עם שאר ענפי החסד. וכן (בראשית לב) אחד עשר ילדיו. (שם ל"ז) ואחד עשר כוכבים. והפרש זה ידוע היה אצל החכמים האלה. ומה שהבין מזה רבי יהודה כיחידו של עולם נראה לי שדעתו היה לומר כי בספר תורה שאינו נקוד יוכל אדם לקרות כאחד ממנו בסגו"ל. אבל רבנן שאמרו בגבריאל, אמרו כן מפני שלא אמר הכתוב כאחד בסגו"ל ולכך הבינו כאחד כאותו המתאחד עם שאר ענפי הדין כיוצא בו והוא גבריאל. ומה שכתוב בו ואיש אחד בתוכם, אין זה נאמר אלא על דרך העברה, ובאור כהדין קמצא בא לרמוז על כח הרחמים שבו שהמשילו לבדים שהוא בגד לבן, וזהו לשון לבוש הבדים מעוטף בטלית הרחמים, ולומר לך כי אע"פ שהוא שר הגבורה כח הרחמים יש בו לזכות הזכאי ואין כח הרחמים נפרד ממנו כלבוש החגב הזה שהוא מעצמו ואינו זז ממנו לעולם.

ועל דרך הקבלה הן האדם היה, כמו איש היה, ומשה היה, ומכאן רמז שאין אנחנו בראשונה, ומטעם זה הזכירה התורה לידת הבנים בלשון ידיעה ודע זה. ודעת רבי יהודה האומר כיחידו של עולם אפשר שירמוז לקו האמצעי שהוא כלול מזה ומזה, וזהו סוד הכתוב (שיר ג) עמודיו עשה כסף רפידתו זהב מרכבו ארגמן. כלומר שהוא בלול במיני גווני אור. ומכאן יתבאר סוד יצירת אדם המורכב משני יצרים וכלול מהם יצר הטוב ויצר הרע, והם הם שאמרו חכמי האמת ע"ה שני מלאכי השרת מלוין לו לאדם אחד לימינו ואחד לשמאלו.

**חזקוני בראשית ג':כ"ב:כ"ב**

ועתה פן ישלח ידו – גלוי וידוע כי גם בתוך הגן יכול הקב"ה לשמור את האדם שלא יקח מעץ החיים, אלא כנגד מדת הדין שהייתה מקטרגת עליו לנסותו דבר הקב"ה. וגלוי לפניו אם יהיה מנוסה לא יעמוד בנסיון, לפיכך עשה לו לפנים משורת הדין לגרשו משם להיות לו לפתחון פה לומר: אף אילו היה שם לא היה מפר ציווי.

ולקח גם מעץ החיים – אחרי שהורגל לעבור לאכל מעץ הדעת, יפרוץ הוא גדר עץ החיים ויאכל ממנו. ועוד שלא נזהר רק על עץ הדעת.

ואכל וחי לעולם – אם תאמר: הרי כתיב לעיל: ביום אכלך ממנו מות תמות (בראשית ב':י"ז), והנה עבר הוא על הצווי ואכל ממנו, ואיך יוכל לחיות לעולם.

אלא יש לומר: עץ החיים היה סם החיים ורפואה לאוכל מעץ הדעת. דאי לא תימא הכי, אלא: מות תמות – ממש, אם כן מהו פן ישלח ידו וגומ', הרי לאחר מיתתו לא תהיה לו יכולת לאכול מעץ החיים. אלא על כרחיך לא נברא עץ החיים אלא לתקן קילקול עץ הדעת, ומות תמות (בראשית ב':י"ז) – פירושו: תהא נחשב כמת.

דבר אחר: אמר הקב"ה: כבר נקנסה מיתה עליו, וגזרתי על עץ החיים שכל האוכל ממנו יחיה לעולם, ואם יאכל האדם ממנו איך יתקיימו שתי גזירות הללו? לפיכך נכון שאטרדינו מגן עדן.

דבר אחר: אם יוליד בנים בתוך הגן לא חטאו לקנוס עליהם מיתה, ואם יאכלו מעץ החיים יחיו לעולם, לפיכך טרדו.

**מכילתא דרבי ישמעאל יד״כט**

דרש ר' פפוס הן האדם היה כאחד ממנו (בראשית ג) כאחד ממלאכי השרת אמר ר' עקיבא דייך פפוס אמר ליה פפוס ומה אתה מקיים הן האדם היה כאחד ממנו אלא הקב"ה נותן לפניו שני דרכים אחד של מות ואחד של חיים ובחר לו דרך המות.

**תלמוד בבלי מסכת ברכות דף י/א**

רַב שִׁימִי בַּר עוּקְבָא, וְאַמְרֵי לָהּ מַר עוּקְבָא, הֲוָה שְׁכִיחַ קַמֵּיהּ דְּרַבִּי שִׁמְעוֹן בֶּן פָּזִי, וַהֲוָה מְסַדֵּר אַגַּדְתָּא קַמֵּיהּ דְּרַבִּי יְהוֹשֻׁעַ בֶּן לֵוי. אָמַר לֵיהּ, מַאי דִּכְתִיב, (שם קג) "בָּרְכִי נַפְשִׁי אֶת ה', וְכָל קְרָבַי אֶת שֵׁם קָדְשׁוֹ". אָמַר לוֹ, בּוֹא וּרְאֵה, שֶׁלֹּא כְּמִדַּת הַקָּדוֹשׁ בָּרוּךְ הוּא, מִדַּת בָּשָׂר וָדָם. מִדַּת בָּשָׂר וָדָם, צָר צוּרָה עַל גַּבֵּי הַכֹּתֶל, וְאֵינוֹ יָכוֹל לְהַטִּיל בּוֹ רוּחַ וּנְשָׁמָה קְרָבַיִם וּבְנֵי מֵעַיִם. וְהַקָּדוֹשׁ בָּרוּךְ הוּא אֵינוֹ כֵן, צָר צוּרָה בְּתוֹךְ צוּרָה, וּמַטִּיל בָּהּ רוּחַ וּנְשָׁמָה, קְרָבַיִם וּבְנֵי מֵעַיִם. וְהַיְנוּ דְּאָמְרָה חַנָּה, (ש"א ב) "אֵין קָדוֹשׁ כַּה', כִּי אֵין בִּלְתֶּךָ, וְאֵין צוּר כֵּאלֹהֵינוּ". מַאי "וְאֵין צוּר כֵּאלֹהֵינוּ"? אֵין צַיָּר כֵּאלֹהֵינוּ.

אֲבָל הַקָּדוֹשׁ בָּרוּךְ הוּא, מְבַלֶּה אֶת עוֹלָמוֹ. כִּבְיָכוֹל, כִּי אֵין בִּלְתֶּךָ. וְאֵין צוּר כֵּאלֹהֵינוּ (שם), אֵין צַיָּר כֶּאֱלֹהֵינוּ. כֵּיצַד, מֶלֶךְ בָּשָׂר וָדָם, צָר צוּרָה עַל הַכֹּתֶל, שֶׁמָּא יָכֹל לָצוּר עַל הַמַּיִם. וְהַקָּדוֹשׁ בָּרוּךְ הוּא, צָר אֶת הָעֻבָּר בִּמְעֵי אִמּוֹ בְּתוֹךְ הַמַּיִם. הֱוֵי אוֹמֵר, וְאֵין צַיָּר כֵּאלֹהֵינוּ. דָּבָר אַחֵר, מֶלֶךְ בָּשָׂר וָדָם, צָר צוּרָה עַל הַכֹּתֶל, אֵינוֹ יָכֹל לָצוּר בָּהּ רוּחַ וּנְשָׁמָה. וְהַקָּדוֹשׁ בָּרוּךְ הוּא, צָר צוּרָה בְּתוֹךְ צוּרָה. כְּלוֹמַר, יָצַר הָעֻבָּר בִּמְעֵי אִמּוֹ, וְנוֹתֵן בְּתוֹכוֹ רוּחַ וּנְשָׁמָה. הֱוֵי אוֹמֵר, וְאֵין צַיָּר כֵּאלֹהֵינוּ.

**ספר פחד יצחק על שבת מלואים למאמר ד**

[ד] די ערשטע צוויי וואס מיר געפינען אין חומש בהדיא: א מענטש "בצלם אלקים" - פרייטאג, וואס דער גאנצער ווארט "בצלם" נעמט זיך פון "צל". וואס צל איז דאך מער נישט ווי ציור, נישט דער גוף הדבר. מיר רופן טאקע א סך מאל א מענטש א "עולם קטן". דער טייטש פון "קטן" אין דעם זאץ איז דער צווייטער פון חומש, איז שבת, וואם יעדער שבת איז "מעין עוה"ב". מזמור שיר ליום השבת - ליום שכולו שבת. דאם איז אינגאנצן דער סוד פון דער גאנצער היכי תמצי אז ס'איז דא א מעגליכקייט צו באשאפן א מעין פון עוה"ב, איז שוין אן אפענער סוד דורך "אין צייר כאלקינו". ווייל דאס איז דער מהות פון א ציור. עם געפינט זיך דארטן דער גאנצער גוף הדבר, נאר בזעיר אנפין. (פרייטאג און שבת, די צוויי וואס די גאנצע בריאה דרייט זיך ארום זיי).‏

The first two that we find in Chumash Bhadia: A man "B'Tselem Gd" - Friday, who takes the whole word "B'Tselem" from "Shadow." After all, shadow is nothing more than painting, not the body thing. Indeed, we often call a person a "small world." The meaning of "small" in this sentence is the second of the Pentateuch, is the Sabbath, which every Saturday is "a kind of U". "There is a possibility to create a kind of UAV, is already an open secret by" in painkillers ". Because that is the essence of a painting. The whole body is there, but very tiny. (Friday and Saturday, the two that the entire creation revolves around).

יהי

Light

days

ברא

מלת בריאה הונח להורות על חידוש העצם

ברא הוא עצם הדבר ואפילו יש מיש כמו כל ברכת הנהנין בורא פרי האדמה

New essence even if not ex nihilo (ex knee-hello)

taninim

man

Shabbat

עשה

ועשיה על אופן תיקונו הנטפל אליו

ועשיה היא תיקון הדבר בשלימותו ואף בדברים שחוץ לגופו כמו ויעש כו' כתנות כו'

2 great lights day 4

Man (בצלם בדמות)

Shabbat

יצר

. יצירה נופל על צורת הדבר בכמות

יצירה הוא ציור הדבר ההוא כמו האברים באדם וכמותו ואיכותו בגדלו ומדתו.

Man

Animals

ויברך

 Animals

People

Shabbat

קדש

shabbat

ויצב

Man was commanded language – tzivui

Creation formation making

What was destroyed by the sin?

:…(כו) וַיֹּ֣אמֶר אֱלֹהִ֔ים **נַֽעֲשֶׂ֥ה אָדָ֛ם בְּצַלְמֵ֖נוּ כִּדְמוּתֵ֑נוּ** וְיִרְדּוּ֩ בִדְגַ֨ת הַיָּ֜ם וּבְע֣וֹף הַשָּׁמַ֗יִם וּבַבְּהֵמָה֙ וּבְכָל־הָאָ֔רֶץ וּבְכָל־הָרֶ֖מֶשׂ הָֽרֹמֵ֥שׂ עַל־הָאָֽרֶץ: (כז) **וַיִּבְרָ֨א** אֱלֹהִ֤ים׀ אֶת־הָֽאָדָם֙ **בְּצַלְמ֔וֹ** **בְּצֶ֥לֶם אֱלֹהִ֖ים** **בָּרָ֣א** אֹת֑וֹ זָכָ֥ר וּנְקֵבָ֖ה **בָּרָ֥א** אֹתָֽם: (כח) **וַיְבָ֣רֶךְ** אֹתָם֘ אֱלֹהִים֒ וַיֹּ֨אמֶר לָהֶ֜ם אֱלֹהִ֗ים **פְּר֥וּ וּרְב֛וּ** וּמִלְא֥וּ אֶת־הָאָ֖רֶץ **וְכִבְשֻׁ֑הָ** וּרְד֞וּ בִּדְגַ֤ת הַיָּם֙ וּבְע֣וֹף הַשָּׁמַ֔יִם וּבְכָל־חַיָּ֖ה הָרֹמֶ֥שֶׂת עַל־הָאָֽרֶץ:

: (ז) **וַיִּיצֶר֩** ה֨' אֱלֹהִ֜ים אֶת־הָֽאָדָ֗ם עָפָר֙ מִן־הָ֣אֲדָמָ֔ה וַיִּפַּ֥ח בְּאַפָּ֖יו נִשְׁמַ֣ת חַיִּ֑ים **וַֽיְהִ֥י** הָֽאָדָ֖ם לְנֶ֥פֶשׁ חַיָּֽה:

(כא) וַיַּפֵּל֩ ה֨' אֱלֹהִ֧ים׀ תַּרְדֵּמָ֛ה עַל־הָאָדָ֖ם וַיִּישָׁ֑ן **וַיִּקַּ֗ח** אַחַת֙ **מִצַּלְעֹתָ֔יו** וַיִּסְגֹּ֥ר בָּשָׂ֖ר תַּחְתֶּֽנָּה: (כב) **וַיִּבֶן֩** ה֨' אֱלֹהִ֧ים׀ **אֶֽת־הַצֵּלָ֛ע** אֲשֶׁר־לָקַ֥ח מִן־הָֽאָדָ֖ם לְאִשָּׁ֑ה וַיְבִאֶ֖הָ אֶל־הָֽאָדָֽם: (כג) וַיֹּאמֶר֘ הָֽאָדָם֒ זֹ֣את הַפַּ֗עַם **עֶ֚צֶם מֵֽעֲצָמַ֔י וּבָשָׂ֖ר מִבְּשָׂרִ֑י** לְזֹאת֙ יִקָּרֵ֣א **אִשָּׁ֔ה** כִּ֥י מֵאִ֖ישׁ **לֻֽקֳחָה־זֹּֽאת**: …:

(ד) וַיֹּ֥אמֶר הַנָּחָ֖שׁ אֶל־הָֽאִשָּׁ֑ה **לֹֽא־מ֖וֹת תְּמֻתֽוּן**: (ה) כִּ֚י יֹדֵ֣עַ אֱלֹהִ֔ים כִּ֗י בְּיוֹם֙ אֲכָלְכֶ֣ם **מִמֶּ֔נּוּ** וְנִפְקְח֖וּ עֵֽינֵיכֶ֑ם **וִהְיִיתֶם֙ כֵּֽאלֹהִ֔ים יֹדְעֵ֖י ט֥וֹב וָרָֽע**:

(כב) וַיֹּ֣אמֶר׀ ה֣' אֱלֹהִ֗ים **הֵ֤ן הָֽאָדָם֙ הָיָה֙ כְּאַחַ֣ד מִמֶּ֔נּוּ לָדַ֖עַת ט֣וֹב וָרָ֑ע** וְעַתָּ֣ה׀ פֶּן־יִשְׁלַ֣ח יָד֗וֹ וְלָקַח֙ גַּ֚ם מֵעֵ֣ץ הַֽחַיִּ֔ים וְאָכַ֖ל **וָחַ֥י לְעֹלָֽם**: (כג) וַֽיְשַׁלְּחֵ֛הוּ ה֥' אֱלֹהִ֖ים מִגַּן־עֵ֑דֶן לַֽעֲבֹד֙ אֶת־הָ֣אֲדָמָ֔ה **אֲשֶׁ֥ר לֻקַּ֖ח מִשָּֽׁם**:

**הגאון מוילנא (הגר"א) בראשית א':כ"ו:כ"ו**

ויאמר אלהים כו' נעשה אדם – ביאורו מפני שהאדם נברא אחרון לכל הנבראים לכן אמר הקב"ה אל כל הנבראים שיתנו חלק מתכונתם בגוף האדם. כי הגבורה מיוחס אל הארי. והמהירות אל הצבי. והקלות אל הנשר. והערמימיות אל השועל. וההיקש וכן נפש הצומחת. הוא הצומח ונפש החיוני בבע"ח ויתאימו כלם באדם. ומלת צלם נופל על צורת הדבר וגמרו ובעה"ח יתעלו על הצומח בנפש החיוני. והיא צרותו. וכן הצומח על הדומם וז"ש בצלמנו שצורת כל המינים יתאחדו במין האדם כדי שיכבשו כלם תחת ידו דצח"מ וע' כחות הטבע והשכל שלכן הוא רודה בכל. **ונתן בו חלק אלוה ממעל** שהוא יעבוד להש"י.

כדמותנו – כל מה שיש בעולם יש באדם **וכן נשמתו נדמה לקונו** בה' דברים מה הקב"ה מלא כל העול' כו' (ברכות יו"ד ע"א) וז"ש **כדמותנו**.

ומ"ש בצלמו – ביאורו בצלם הראוי לפי נשמתו.

**באור הגר"א על תקו"ז - תיקון נג**

ברזין דאורייתא - דהוא ג"כ ביסוד כידוע וכמ"ש בר"פ שמות ובמתני' דרזא דטעמי וש"מ וז"ש נחמד וטוב שהוא באלו השנים ואלו אשר צוה השי"ת מכל עץ הגן אכל שהוא כל עץ כנ"ל אבל מע"ה כו' כמש"ו אבל ברא כו' וכמ"ש בז"ח פ' בראשי' דהשם צוה לאדם נעשה אדם אני ואתם שתצרפוני בשעת הזיווג דאם ה' לא כו':

**זהר מנוקד/תרגום/ זהר חדש פרשת בראשית**

כַד אֲתָא יוֹמָא שְׁתִיתָאָה, כָּלְהוֹ הֲווֹ זְמִינִין לְמִבְרֵי כִּשְׁאָר יוֹמִין. אֲמַר לוֹן הַקָּדוֹשׁ בָּרוּךְ הוּא, לָא שׁוּם חַד מִנְּכוֹן, יָכֵיל לְמֶעְבַּד בְּרִיָה דָא בִּלְחוֹדוֹי, כִּשְׁאָר כָּל בְּרִיָּין דַּהֲווֹ עַד כָּאן, אֶלָּא כּוּלְכוֹן תִּתְחַבְּרוּן כַּחֲדָא וַאֲנָא עִמְכוֹן, וְנַעֲבֵיד אֵינָשָׁא. דְּהָא אַתּוּן לָא תֵיכְלוּל לְמֶעְבְּדֵיהּ בִּלְחוֹדֵיכוֹן, אֲבָל גּוּפָא יְהֵא דִילְכוֹן תְּלָתֵיכוֹן, וְנִשְׁמָתָא דִילִי.‏‏

[כְּשֶׁבָּא הַיּוֹם הַשִּׁשִּׁי, כֻּלָּם הָיוּ מְזֻמָּנִים לִבְרֹא כְּמוֹ שְׁאָר הַיָּמִים. אָמַר לָהֶם הַקָּדוֹשׁ בָּרוּךְ הוּא: שׁוּם אֶחָד מִכֶּם לֹא יָכוֹל לַעֲשׂוֹת הַבְּרִיָּה הַזּוֹ לְבַדָּהּ כְּמוֹ שְׁאָר כָּל הַבְּרִיּוֹת שֶׁהָיוּ עַד כָּאן, אֶלָּא כֻּלְּכֶם תִּתְחַבְּרוּ יַחַד, וַאֲנִי עִמָּכֶם, וְנַעֲשֶׂה אָדָם, שֶׁהֲרֵי אַתֶּם לֹא תוּכְלוּ לַעֲשׂוֹתוֹ לְבַדְּכֶם, אֲבָל הַגּוּף יִהְיֶה שֶׁל שִׁלָשְׁתְּכֶם, וְהַנְּשָׁמָה שֶׁלִּי.]‏‏

 וּלְפִיכָךָ קְרָא לוֹן קוּדְשָׁא בְּרִיךְ הוּא, וַאֲמַר לוֹן נַעֲשֶׂה אָדָם, אֲנָא וְאַתּוּן. אֲנָא נִשְׁמָתָא, וְאַתּוּן גּוּפָא. וְכָךְ הוּא, דְּגוּפָא הוּא מִתְּלָתְהוֹן, דַּהֲווֹ אוּמָּנִין בְּעוֹבָדָא דִּבְרֵאשִׁית, וְנִשְׁמָתָא יָהֲבָהּ קוּדְשָׁא בְּרִיךְ הוּא, דְּאִשְׁתַּתַּף עִמְּהוֹן בָּהּ.‏

[וּלְפִיכָךָֹ קָרָא לָהֶם הַקָּדוֹשׁ בָּרוּךְ הוּא וְאָמַר לָהֶם נַעֲשֶׂה אָדָם, אֲנִי וְאַתֶּם. אֲנִי אֶת הַנְּשָׁמָה, וְאַתֶּם אֶת הַגּוּף. וְכָךְ הוּא, שֶׁהַגּוּף הוּא מִשְּׁלָשְׁתָּם, שֶׁהָיוּ אֻמָּנִים בְּמַעֲשֵׂה בְרֵאשִׁית. וְאֶת הַנְּשָׁמָה נָתַן הַקָּדוֹשׁ בָּרוּךְ הוּא, שֶׁהִשְׁתַּתֵּף עִמָּהֶם בָּהּ.]‏

**זהר מנוקד/תרגום/ זהר חדש פרשת בראשית**

עוֹד אָמַר רִבִּי אֶלְעָזָר, כְּהַאי גַוְונָא, אִשְׁתַּתַּף קוּדְשָׁא בְּרִיךְ הוּא לְעָלְמָא, בִּבְרִיָּיתָא דִּבְנֵי נָשָׁא. דְּהָא תָּנִינָן, שְׁלשָׁה שׁוּתָּפִין בָּאָדָם, הָאִישׁ וְאִשְׁתּוֹ וְקוּדְשָׁא בְּרִיךְ הוּא. אָמַר רִבִּי יְהוֹשֻׁעַ, כְּהַאי גַוְונָא, שְׁמַיָא וְאַרְעָא וְקוּדְשָׁא בְּרִיךְ הוּא. אָמַר רִבִּי שִׁמְעוֹן, שָׁמַיִם, כְּנֶגֶד אִישׁ. אֶרֶץ, כְּנֶגֶד אִשְׁתּוֹ. וּלְעוֹלָם קוּדְשָׁא בְּרִיךְ הוּא מְשׁוּתָּף עִמָּהֶם. וְעַל כֵּן נֶאֱמַר נַעֲשֶׂה אָדָם בִּלְשׁוֹן שׁוּתָּפוּת. וְאֵין הַקָּדוֹשׁ בָּרוּךְ הוּא מְשׁוּתָּף עִם שׁוּם בְּרִיָה, זוּלַת עִם אָדָם.‏‏

 [עוֹד אָמַר רַבִּי אֶלְעָזָר, כְּגוֹן זֶה שִׁתֵּף הַקָּדוֹשׁ בָּרוּךְ הוּא אֶת הָעוֹלָם בִּבְרִיאַת בְּנֵי אָדָם, שֶׁהֲרֵי שָׁנִינוּ שְׁלֹשָׁה שֻׁתָּפִים בָּאָדָם, הָאִישׁ וְאִשְׁתּוֹ וְהַקָּדוֹשׁ בָּרוּךְ הוּא. אָמַר רַבִּי יְהוֹשֻׁעַ, כְּגוֹן זֶה הַשָּׁמַיִם וְהָאָרֶץ וְהַקָּדוֹשׁ בָּרוּךְ הוּא. אָמַר רַבִּי שִׁמְעוֹן, שָׁמַיִם כְּנֶגֶד אִישׁ, אֶרֶץ כְּנֶגֶד אִשְׁתּוֹ, וּלְעוֹלָם הַקָּדוֹשׁ בָּרוּךְ הוּא מְשֻׁתָּף עִמָּהֶם, וְעַל כֵּן נֶאֱמַר נַעֲשֶׂה אָדָם, בִּלְשׁוֹן שֻׁתָּפוּת, וְאֵין הַקָּדוֹשׁ בָּרוּךְ הוּא מְשֻׁתָּף עִם שׁוּם בְּרִיָּה זוּלַת עִם אָדָם.]‏

**זהר מנוקד/תרגום/ זהר חדש פרשת בראשית**

 אָמַר רִבִּי אַבָּהוּ אָמַר רִבִּי יוֹנָתָן, בֹּא וּרְאֵה מַעֲלָתוֹ שֶׁל אָדָם, שֶׁהִבְדִּילוֹ הַקָּדוֹשׁ בָּרוּךְ הוּא מִכָּל שְׁאָר הַנִּבְרָאִים. הָאֵיךְ. אָמַר רִבִּי אַבָּהוּ, כָּל מַה שֶּׁבָּרָא הַקָּדוֹשׁ בָּרוּךְ הוּא, אָמַר לַפּוֹעֲלִים הָאֵלֶּה, שֶׁהֵם יַעֲשׂוּ לְבַדָּם, וְלֹא נִתְיַיחֵד הוּא עִמָּהֶם. אָמַר עַל בְּרִיּוֹת הָאָרֶץ, תּוֹצֵא הָאָרֶץ נֶפֶשׁ חַיָּה וְגו'. אָמַר לַמַּיִם, יִשְׁרְצוּ הַמַּיִם, וְהוּא לֹא נִתְיַיחֵד עִמָּהֶם.‏

 ‏

 [אָמַר רַבִּי אַבָּהוּ אָמַר רַבִּי יוֹנָתָן, בֹּא וּרְאֵה מַעֲלָתוֹ שֶׁל אָדָם שֶׁהִבְדִּילוֹ הַקָּדוֹשׁ בָּרוּךְ הוּא מִכָּל שְׁאָר הַנִּבְרָאִים, אֵיךְ? אָמַר רַבִּי אַבָּהוּ, כָּל מַה שֶּׁבָּרָא הַקָּדוֹשׁ בָּרוּךְ הוּא, אָמַר לַפּוֹעֲלִים הָאֵלֶּה שֶׁהֵם יַעֲשׂוּ לְבַדָּם, וְלֹא נִתְיַחֵד הוּא עִמָּהֶם. אָמַר עַל בְּרִיּוֹת הָאָרֶץ תּוֹצֵא הָאָרֶץ נֶפֶשׁ חַיָּה וְגוֹ', אָמַר לַמַּיִם יִשְׁרְצוּ הַמַּיִם, וְהוּא לֹא נִתְיַחֵד עִמָּהֶם.]‏

**הבעל שם טוב**

מייסד החסידות – רבי ישראל בעל שם טוב – אמר על הביטוי "נעשה אדם", לא למלאכים הופנה ביטוי זה, אלא לאדם עצמו. אמר הבורא לאדם: בוא, אני ואתה יחד, נעשה אדם – שנינו ביחד נעשה ממך אדם. אנא ממך, השתדל להיות אדם, תן גם אתה את חלקך. לגבי כל שאר הברואים, באה הבריאה כ"פקודה", כ"צו": "יהי אור", "תדשא הארץ" וכו' אבל כאשר מגיע הבורא לאדם, אין עוד לשון "צו" ו"פקודה", לא נאמר "יהי אדם" אלא "נעשה אדם". הקב"ה קורא לאדם להיות שותף עמו בעשיית האדם

**רד"ק בראשית א':כ"ו:כ"ו**

וקרא אותו אדם כמו שאמר "נעשה אדם" ואמר "ויקרא את שמם אדם" (בראשית ה':ב'), ואדם הוא לקוח מהאדמה, ואם כן למה נקרא שמו אדם כי גם החיים האחרים הם מאדמה? אלא רצה להבדילו בשמו משאר בעלי החיים, כמו שהוא מובדל מהם ברוח ובגוף, כי החיים האחרים ידועים כי הם מאדמה רוחם וגופם ואין צריך ליחסם לאדמה אבל אדם שרוחו מן השמים קרא אותו אדם להבדילו מחיים העליונים שאין להם חלק כלל מאדמה, ואינו צריך לומר אותם שאינם גופות שהם כולם רוחניים, אלא אפילו אותם שהם בעלי גוף, אין גופם מאדמה כלל, ואין יסודם מארבע יסודות שהם אדמיים כי הם יסוד חמישי כמו שחקרו בעלי המחקר, וכשברא הקב"ה את האדם מהעליונים והתחתונים קראו אדם. כלומר אף על פי שרוחו מן השמים אדם הוא כי גופו נוצר מן האדמה כמו שאמר עפר מן האדמה (בראשית ב':ז'), ומושבו באדמה ושם חיותו ותרבותו, ולא יטה לצד עליון אשר בו אלא אחד מני אלף, כמו שאמר שלמה "אדם אחד מאלף מצאתי" (קהלת ז':כ"ח).

**רלב"ג ביאור המילות בראשית א':כ"ו:כ"ו**

(כו-כח) בצלמנו כדמותנו – נֶאֱמַר על השכל האנושי, כמו שביאר הרב המורה (א, א), אשר הוא מתיחס בפָנים־מה לעולם המלאכים, כמו שהתבאר למי שידע טבע השכל האנושי והשגתו איך היא. והנה אמר זה ה' יתעלה בלשון רבים — רוצה לומר מה שאמר: 'נעשה אדם בצלמנו כדמותנו' — לפי שמה שקדם מן ההויות השפלות מהבעלי נפש –

**ספורנו בראשית א':כ"ו:כ"ו**

כדמותנו – בענין המעשיות שידמה בם קצת לפמליא של מעלה, בצד מה שהם פועלים בידיעה ובהכרה. אמנם פעולתם היא בלתי בחיריית, ובזה לא ידמה להם האדם, ובקצת ידמה האדם לאל יתברך, הפועל בבחירה. אמנם בחירת האל יתברך היא לעולם לטוב, ולא כן הבחירה האנושית. ועם זה, הנה האלהית על אופן נכבד מאד יותר מן הבחירה האנושית. לכן אמר "כדמותנו" כמו דמותנו, ולא "בדמותנו" באמת.

**אור החיים בראשית א':כ"ו:כ"ו**

ואומרו בצלמנו כדמותנו אפשר שיכוין לומר שיהיה בו צד הרחמים וצד הדין להפעיל בהם דרכי הדין ודרכי הרחמים לאשר יכונו והבן. והוא סוד אומרו (ב' ז') וייצר ה' אלהים וגו'. ואומרו וירדו יסכים לפירושינו להיות שהבריאה היא בהדמות לבורא בבחינות הרחמים והדין בדין הוא שיהיה מושל בנבראים כי יש בו בחינת הרחמים לראוי ולצריך אליו ולהמית למתחייב בדין. והשליטו בכל, והגם שלא הזכיר שליטה במים רמוז באומר בדגת הים הרי הזכיר הים בנשלטים.

**רש"ר הירש בראשית א':כ"ו:כ"ו**

אדם – ראה אוסף כתבים, כרך ח עמ' נב והלאה, שם הבאנו ראיות ברורות מדקדוק ומסברא להשיג על הביאור המקובל של השם "אדם". "אדם" אינו נגזר מ"אדמה", אלא להיפך "אדמה" נגזר מ"אדם". יתירה מכך, האדם אינו מוגדר על ידי ארציותו. שכן מקור מוצאו הארצי הוא המשותף בינו לבין יתר הברואים, ואילו ייחודיותו של אדם היא בכך שהוא לא נברא כולו מהארץ; נשמת חיים מהאלקים שנופחה בגוף הארצי, היא שעשאתו ל"אדם".

עצם ההכרזה הגדולה שנעשתה כאן, מעידה שהשם "אדם" מציין את תכליתו הנשגבה של אדם. כתובים נוספים גם מעידים על כך: "וְאַתֵּן צֹאנִי צֹאן מַרְעִיתִי אָדָם אַתֶּם" (יחזקאל לד, לא). ודאי ש"אדם" לא נתפס כאן כגוש אדמה גרידא.

במאמרנו הנזכר (שם באוסף כתבים) עמדנו על הקשר שבין "אדם" לבין "אָדום". האור האדום הוא הפחות נשבר מכל קשת הצבעים היוצאת מהאור, והוא הקרוב ביותר למקור האור. ובאמת, נקודה זו היא המגדירה את עצמותו של אדם: הוא ההתגלות הקרובה ביותר של האל; ועל ידו מתגלה שכינת ה' בארץ.

"אדם" קרוב כמו כן גם ל"הדום", המרמז על כך שאדם הוא הדום רגלי השכינה, שלוחו ונושא כבודו של ה' על הארץ. ("הדום" שונה במשמעותו מ"במה". "במה" תפקידה להגביה את השפל, בעוד שה"הדום" משמש לחסוך מהמרומם את הצורך לשים את רגליו על הארץ. אילמלא התמנה האדם להיות "הדום" לקב"ה, היה מוטל על הקב"ה בכבודו ובעצמו להוציא לפועל את כל האמת, הרחמנות, המשפט והאהבה, שרצונו לגלות על הארץ. כשאדם מקיים את רצון בוראו, מתגלה רצון ה' בארץ, והקב"ה אינו צריך לרדת בעצמו לארץ לשם כך. האדם הוא "הדום" לשכינה, אבל הבהמה היא "במה" לאדם.)

"אדם" קרוב גם ל"חתם" – לחתום (קירבה זו מרומזת על ידי שורש "אטם" – לסגור), ומרומז בזה שהאדם הוא ה"חותם" של האלקים על הבריאה. על ידי ה"חותם", יכול העולם להכיר את ריבונו הנסתר.

בסופו של דבר "אדם" קרוב ל"דמ(ה)" [שממנו נגזר "דמות"] בתוספת אל"ף מייחדת. תכלית האדם היא להיות בדמות אלקים, אך עליו לעשות זאת באמצעות כחו החפשי והפָּעיל. במילים אחרות, האדם הוא נציגו של האלקים ובא כחו.

כל המושגים האלה בעצם אחד הם; לאדם ייעוד אחד בלבד, בין אם כ"אדום", כ"הדום", כ"חותם" וכ"א־דם" – הכל מסתכם במושג: ממלא מקום. "אדם" הוא אם כן נציג ובא כח.

בצלמנו – במקום אחר (אוסף כתבים כרך ח עמ' נד) הוכחנו, ש"צלם" – הקרוב ל"שלם" (שַׂלְמָה) ול"סמל" (שִׂמְלָה) – מציין את הלבוש החיצוני בלבד – הצורה הגופנית. נמצא ש"בצלמנו" פירושו: בלבוש שלנו. הווי אומר, אם כל האהבה והרחמים, האמת, המשפט והקדושה של הנהגת הקב"ה, יתגשמו ויתכסו בלבוש חיצוני – בלבוש שנתן הבורא לאדם, הרי שצורתו הגופנית של האדם כבר מעידה עליו שהוא צירו הנאמן של הקב"ה. הוא אלוקות בארץ. צלמו של האדם הוא –

כדמותנו; הוא ראוי לאדם, אשר ייעודו להיות "דומה" לאלקים. משמעות נוספת של "דמה" היא: לשתוק. אם כן, מושג הדמיון שב"דמה" הוא כך: דברים דומים "שותקים" זה לזה – כלומר, אינם מראים כביכול התנגדות לזה לזה – ואף אחד מהם אינו סותר את דברי חבירו (גם בלשונות החדשות אנו מוצאים את המושג "ניגוד משווע"). נמצא שתפקידו של אדם להתדמות לאלקים מתבטא בדרך השלילה: בכל מהותו, בל יימצא דבר הסותר למידות האלקיות, הסותר לאמת ולאהבה, למשפט ולקדושה. אין ביכולת האדם להשתוות לאלקים, אך חובתו להתדמות אליו – שלא יהיה בתוכו דבר הסותר את המידות האלקיות. ייעודו של האדם הוא להתקדש; לשאוף להתעלות תמיד במעלות הקדושה האלקית.

נמצא שפירוש פסוקנו הוא כך: אנו נעשה ציר שלוח, בצורה הראויה לנו, והמתאימה לזה שנועד להדמות אלינו.